Legal Document

Category: 24

Text:
74. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. Κ4/2674 της 3/14 Δεκ. 1977 (ΦΕΚ Β' 1291) Περί καθορισμού του τύπου της κατά το άρθρ. 5 παρ. 2 του Νόμ. 489/76 βεβαιώσεως ασφαλίσεως και του ειδικού σήματος. Έχοντες υπόψη τις διατάξεις του άρθρου 5 παρ. 2 του Νόμου 489/76 «περί υποχρεωτικής ασφαλίσεως της εξ ατυχημάτων αυτοκινήτων αστικής ευθύνης», αποφασίζουμε: 1.Καθορίζουμε ως ακολούθως τον τύπο της έγγραφης βεβαιώσεως με την οποία αποδεικνύεται η ύπαρξη ασφαλιστικής καλύψεως και του ειδικού σήματος το οποίο επικολλάται σε εμφανές μέρος του ασφαλισμένου αυτοκινήτου, που προβλέπονται από τις ανωτέρω διατάξεις. α)Έγγραφη βεβαίωση: Για την απόδειξη υπάρξεως ασφαλιστικής καλύψεως, κατά τις διατάξεις του Ν. 489/76, οι ασφαλιστές εκδίδουν και εφοδιάζουν τους ασφαλισμένους τους με έγγραφη βεβαίωση, που περιλαμβάνει τα ακόλουθα στοιχεία: Την επωνυμία του ασφαλιστική, που σύμφωνα με τις διατάξεις του Ν. 489/1976 παρέχει την ασφαλιστική κάλυψη. Το ονοματεπώνυμο ή την επωνυμία του κυρίου ή κατόχου του οχήματος. Τον αριθμό κυκλοφορίας, το εργοστάσιο κατασκευής, τον τύπο και τη χρήση του οχήματος. Τη χρονική διάρκεια ασφαλίσεως. Την ημερομηνία εκδόσεως της βεβαιώσεως, τη σφραγίδα του ασφαλιστή και την υπογραφή του εξουσιοδοτημένου οργάνου του, η οποία μπορεί να είναι και έντυπη. β)Ειδικό σήμα: Μαζί με την ανωτέρω βεβαίωση χορηγείται από τον ασφαλιστή ειδικό σήμα, το οποίο τοποθετείται στη δεξιά κάτω γωνία του ανεμοθώρακα του ασφαλισμένου αυτοκινήτου. Προκειμένου για αυτοκίνητα οχήματα που δεν έχουν ανεμοθώρακα (μοτοσυκλέτες, μοτοποδήλατα, γεωργικά μηχανήματα κλπ.) το ειδικό σήμα τοποθετείται σε εμφανές μέρος του εμπρόσθιου τμήματος του οχήματος. Το ειδικό σήμα θα έχει διαστάσεις από επτά έως δέκα εκατοστά σε κάθε πλευρά, χρώμα κίτρινο ανοικτό και θα περιλαμβάνει τα ακόλουθα στοιχεία: Την επωνυμία του ασφαλιστή, που σύμφωνα με τις διατάξεις του Ν. 489/76 παρέχει την ασφαλιστική κάλυψη. Τον αριθμό κυκλοφορίας, το εργοστάσιο κατασκευής, τον τύπο και την χρήση του οχήματος. Τη χρονική διάρκεια ασφαλίσεως και με εμφανή στοιχεία τη λήξη της. Τη σφραγίδα του ασφαλιστή και την υπογραφή του εξουσιοδοτημένου οργάνου του, η οποία μπορεί να είναι και έντυπη. Για να είναι το σήμα ομοιόμορφο σε όλα τα οχήματα, θα πρέπει η διάταξη των ανωτέρω στοιχείων να γίνεται κατά τον ακόλουθο τύπο: (Αντί για τη σελ. 262,9535(β) Σελ. 262,9535(γ) Τεύχος 1265-Σελ. 83 Κώδικας Οδικής Κυκλοφορίας 21.Ε.ι.74 ΕΙΔΙΚΟ ΣΗΜΑ Άρθρου 5 παρ. 2 Ν. 489/76 ΕΠΩΝΥΜΙΑ ΑΣΦΑΛΙΣΤΟΥ.................. ................................................................... Αριθ. κυκλοφ............................................. Έργοστ. κατασκ......................................... Τύπος/χρήση.............................................. Διάρκεια ασφαλίσεως................................ Από................... μέχρι................................ Λήξη Σφραγ.-Υπογρ. 2.Τα αυτοκίνητα οχήματα των νομικών προσώπων δημοσίου δικαίου και των Οργανισμών κοινής ωφελείας, που θα έχουν εξαιρεθεί, σύμφωνα με την παράγρ. 3 του άρθρου 3 του Ν. 489/76, της υποχρεωτικής ασφαλίσεως, πρέπει να είναι εφοδιασμένα με έγγραφη βεβαίωση του Ν.Π.Δ.Δ. ή του Οργανισμού κοινής ωφελείας, με την οποία θα αποδεικνύεται η εξαίρεση αυτή. 3.Η απόφαση αυτή, θα αρχίσει να ισχύει από 1.1.1978, να δημοσιευθεί στην Εφημερίδα της Κυβερνήσεως. Σελ. 262,9536(γ) Τεύχος 1265-Σελ. 84 21.Ε.ι.74 Κώδικας Οδικής Κυκλοφορίας